ADVANC โบรกแนะซื้อเป้า 252 บ. ลุ้นกำไรปีนี้แตะ 2.8 หมื่นล้าน พ่วงอัพไซด์ตั้ง “กองอินฟรา”
ADVANC โบรกแนะซื้อเป้า 252 บาท ลุ้นกำไรปีนี้แตะ 2.8 หมื่นล้าน พ่วงอัพไซด์แผนจัดตั้งกองทุนโครงสร้างพื้นฐานต่อยอดธุรกิจใหม่ๆ
ADVANC โบรกแนะซื้อเป้า 252 บาท ลุ้นกำไรปีนี้แตะ 2.8 หมื่นล้าน พ่วงอัพไซด์แผนจัดตั้งกองทุนโครงสร้างพื้นฐานต่อยอดธุรกิจใหม่ๆ
22 ก.พ. 2566

บล.โนมูระ พัฒนสิน ระบุในบทวิเคราะห์วันนี้ (21 ก.พ.66) บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC แนะนำซื้อราคาเป้าหมาย 252 บาท คาดกำไรปี 2566 ที่ 2.8 หมื่นล้านบาท โต 9% เทียบช่วงเดียวกันของปีก่อน จากรายได้ธุรกิจเดิมฟื้นตัว 9% และการให้ความสำคัญกับคุณภาพลูกค้ามากขึ้น ทั้งกลุ่ม 5G รวมถึง New S Curve อาทิ Fibre, ลูกค้าองค์กรฯลฯ โดย ADVANC ยังอยู่ในจุดที่ความสามารถแข่งขันสูง และฐานะการเงินแกร่ง และระยะกลางมองบวกทางอ้อมต่อการแข่งขันแนวโน้มลดลง และลุ้นอัพไซด์เพิ่มจากแผนจัดตั้งกองทุนโครงสร้างพื้นฐาน “AISIF”
ส่วนราคาหุ้นซื้อขาย EV/EBITDA 8 เท่า (-1 SD) และปันผลราว 4% ต่อปี และได้ประโยชน์จากการแข่งขันราคาลดลง ส่วน แผนตั้งกองทุนโครงสร้างพื้นฐานจะได้เงินเกือบแสนล้านบาทจะเป็นโอกาสต่อยอดในธุรกิจใหม่ๆ รวมถึง ธุรกิจเดิมที่โครงสร้างแข่งขันจะลดลง เปิด Upside ระยะกลางยาว